Az úttest közepén vágták a disznót Szegeden
Az úttest közepén rendeztek disznóvágást a helybeliek a szegedi Cserepes-soron, a munkának az arra járó rendõrök vetettek véget - közölte a Csongrád Megyei Rendõr-fõkapitányság.
A Szegedi Rendõrkapitányság járõrei péntek délelõtt vették észre, hogy a Cserepes-soron öten darabolnak két sertést. "Az aszfaltozott közúton a munka már egy ideje folyt, az út véres volt, és többfelé az állatok darabjai hevertek" - részletezte az esetet Szenti Szabolcs, a Csongrád Megyei Rendõr-fõkapitányság szóvivõje.

A rendõrök igazoltatták a jelenlévõket, akik elmondták, hogy náluk hagyomány, hogy a közúton vágják a disznót. Az is kiderült, hogy a két disznót egy lóért cserébe szerezték be, és saját céljukra akarták azokat feldolgozni.

Az érintettek ellen a járõrök szabálysértési feljelentést tettek, és felszólították õket, hogy a disznóvágást az udvarban fejezzék be.

A képre kattintva további képeket láthat az esetrõl!
Szeged kékfény disznóvágás